CELEX: 62019CN0173
Language: mt
Date: 2019-02-25 00:00:00
Title: Kawża C-173/19 P: Appell ippreżentat fil-25 ta’ Frar 2019 minn Scandlines Danmark ApS u Scandlines Deutschland GmbH mid-digriet mogħti mill-Qorti Ġenerali (Is-Sitt Awla) fit-13 ta’ Diċembru 2018 fil-Kawża T-890/16, Scandlines Danmark u Scandlines Deutschland vs Il-Kummissjoni

29.4.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 148/34
            
         
      Appell ippreżentat fil-25 ta’ Frar 2019 minn Scandlines Danmark ApS u Scandlines Deutschland GmbH mid-digriet mogħti mill-Qorti Ġenerali (Is-Sitt Awla) fit-13 ta’ Diċembru 2018 fil-Kawża T-890/16, Scandlines Danmark u Scandlines Deutschland vs Il-Kummissjoni
      (Kawża C-173/19 P)
      (2019/C 148/32)
      Lingwa tal-kawża: L-Ingliż
      
         Partijiet
      
      
         Appellanti: Scandlines Danmark ApS u Scandlines Deutschland GmbH (rappreżentant: L. Sandberg-Mørch, advokat)
      
         Partijiet oħra fil-proċedura: Il-Kummissjoni Ewropea, ir-Renju tad-Danimarka
      
         Talbiet
      
      L-appellanti jitolbu li l-Qorti tal-Ġustizzja jogħġobha:
      
                  —
               
               
                  tannulla d-digriet tal-Qorti Ġenerali tat-13 ta’ Diċembru 2018 fil-Kawża T-890/16 sa fejn jikkontradiċi s-sentenza tal-Qorti Ġenerali fil-Kawża T-630/15 fir-rigward tan-natura tad-Deċiżjoni tal-Kummissjoni bħala att konfermattiv fir-rigward tal-miżuri addizzjonali ta’ kostruzzjoni;
               
            
                  —
               
               
                  tikkundanna lill-appellata għall-ispejjeż tagħha kif ukoll dawk tal-appellanti.
               
            
         Aggravji u argumenti prinċipali
      
      Insostenn tal-appell tagħhom, l-appellanti jressqu żewġ aggravji:
      
                  —
               
               
                  l-ewwel aggravju: il-Qorti Ġenerali wettqet żball ta’ liġi meta adottat id-digriet ikkontestat abbażi ta’ pożizzjoni li hija kompletament l-oppost ta’ dik adottata fis-sentenza tagħha fil-Kawża T-630/15.
               
            
                  —
               
               
                  it-tieni aggravju: il-Qorti tal-Ġustizzja wettqet żball ta’ liġi meta adottat id-digriet ikkontestat b’motivazzjoni vvizzjata b’kuntradizzjonijiet interni.